कटक जंक्शन रेलवे स्टेशन
1893 से 1896 की अवधि के दौरान, 1,287 कि॰मी॰ (800 मील) लंबे ईस्ट कोस्ट स्टेट रेलवे का निर्माण और यातायात के लिए खोला गया था। इसमें ब्राह्मणी, कथाजोड़ी, कुआखाई, महानदी (ओडिशा की सबसे लंबी नदी) और बिरूपा जैसी नदियों के कुछ सबसे बड़े पुलों के निर्माण की आवश्यकता थी। कटक स्टेशन 1899 में भारतीय रेलवे संजाल से जुड़ा था। कटक रेलवे स्टेशन से निकटतम हवाई अड्डा बीजू पटनायक अंतर्राष्ट्रीय हवाई अड्डा, भुवनेश्वर है। कटक रेलवे स्टेशन से भुवनेश्वर हवाई अड्डे की दूरी 29.3 किलोमीटर है।
रायडाक नदी
रायडाक नदी (Raidāk River), जिसे भूटान में वंग छु (Wang Chhu) भी कहा जाता है, भारत, भूटान और बांग्लादेश में बहने वाली एक नदी है। यह ब्रह्मपुत्र नदी की एक उपनदी है। रायडक भारत के अलिपुरद्वार ज़िले की प्रमुख नदी है।